CELEX: 62012CA0562
Language: et
Date: 2014-09-17 00:00:00
Title: Kohtuasi C-562/12: Euroopa Kohtu (neljas koda) 17. septembri 2014 . aasta otsus (Tartu Ringkonnakohtu eelotsusetaotlus – Eesti) – MTÜ Liivimaa Lihaveis versus Eesti-Läti programmi 2007–2013 Seirekomitee (Eelotsusetaotlus — Struktuurifondid — Määrused (EÜ) nr 1083/2006 ja nr 1080/2006 — Euroopa Regionaalarengu Fond (ERF) — Eesti Vabariigi ja Läti Vabariigi koostatud rakenduskava Euroopa territoriaalse koostöö edendamiseks — Seirekomitee otsus jätta toetustaotlus rahuldamata — Säte, millega nähakse ette, et seirekomitee otsuseid ei saa edasi kaevata — ELTL artikkel 267 — Liidu institutsiooni, organi või asutuse õigusakt — Euroopa Liidu põhiõiguste harta — Liidu õiguse rakendamine — Artikkel 47 — Õigus tõhusale kohtulikule kaitsele — Õigus pöörduda kohtusse — Selle liikmesriigi kindlaksmääramine, kelle kohtud on pädevad kaebust lahendama)

24.11.2014   
            
            
               ET
            
            
               Euroopa Liidu Teataja
            
            
               C 421/5
            
         Euroopa Kohtu (neljas koda) 17. septembri 2014. aasta otsus (Tartu Ringkonnakohtu eelotsusetaotlus – Eesti) – MTÜ Liivimaa Lihaveis versus Eesti-Läti programmi 2007–2013 Seirekomitee
   (Kohtuasi C-562/12) (1)
   
   ((Eelotsusetaotlus - Struktuurifondid - Määrused (EÜ) nr 1083/2006 ja nr 1080/2006 - Euroopa Regionaalarengu Fond (ERF) - Eesti Vabariigi ja Läti Vabariigi koostatud rakenduskava Euroopa territoriaalse koostöö edendamiseks - Seirekomitee otsus jätta toetustaotlus rahuldamata - Säte, millega nähakse ette, et seirekomitee otsuseid ei saa edasi kaevata - ELTL artikkel 267 - Liidu institutsiooni, organi või asutuse õigusakt - Euroopa Liidu põhiõiguste harta - Liidu õiguse rakendamine - Artikkel 47 - Õigus tõhusale kohtulikule kaitsele - Õigus pöörduda kohtusse - Selle liikmesriigi kindlaksmääramine, kelle kohtud on pädevad kaebust lahendama))
   2014/C 421/07
   Kohtumenetluse keel: eesti
   
      Eelotsusetaotluse esitanud kohus
   
   Tartu Ringkonnakohus
   
      Põhikohtuasja pooled
   
   
      Hageja: MTÜ Liivimaa Lihaveis
   
      Kostja: Eesti-Läti programmi 2007–2013 Seirekomitee
   
      menetluses osales: Eesti Vabariigi Siseministeerium
   
      Resolutsioon
   
   
               1.
            
            
               ELTL artiklit 263 tuleb tõlgendada selliselt, et nõukogu 11. juuli 2006. aasta määruse (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999, ning Euroopa Parlamendi ja nõukogu 5. juuli 2006. aasta määruse (EÜ) nr 1080/2006, mis käsitleb Euroopa Regionaalarengu Fondi ja millega tunnistatakse kehtetuks määrus (EÜ) nr 1783/1999, alusel ja Euroopa territoriaalse koostöö edendamise eesmärgil koostatud rakenduskava raames esitatud kaebus seirekomitee otsuse peale jätta toetustaotlus rahuldamata ei kuulu Euroopa Liidu Üldkohtu pädevusse.
            
         
               2.
            
            
               ELTL artikli 267 esimese lõigu punkti b tuleb tõlgendada selliselt, et määruste nr 1083/2006 ja nr 1080/2006 alusel ning kahe liikmesriigi vahel Euroopa territoriaalse koostöö edendamise eesmärgil koostatud rakenduskava seirekomitee poolt vastu võetud selline programmi juhend, nagu on vaidluse all põhikohtuasjas, ei kujuta endast liidu institutsiooni, organi või asutuse õigusakti ning seetõttu ei ole Euroopa Liidu Kohus pädev hindama niisuguse juhendi sätete seaduslikkust.
            
         
               3.
            
            
               Määrust nr 1083/2006 tuleb koostoimes Euroopa Liidu põhiõiguste harta artikliga 47 tõlgendada selliselt, et sellega on vastuolus Euroopa territoriaalse koostöö edendamise eesmärgil kahe liikmesriigi koostatud rakenduskava seirekomitee poolt vastu võetud programmi juhendi säte, mis ei näe ette, et seirekomitee otsused toetustaotluste rahuldamata jätmise kohta kuuluksid edasikaebamisele liikmesriigi kohtus.
            
         
      (1)  ELT C 38, 9.2.2013.